stanford-oval/wikipedia huggingface dataset:
Long drink

Long drink voi viitata seuraaviin asioihin:
englanninkielinen nimitys, joka tarkoittaa suurikokoisia alkoholijuoma-annoksia, jotka ravintolahenkilökunta sekoittaa asiakkaitten nautittaviksi, kuten Tom Collins tai gin tonic.
lonkero, valmiina myytävä suomalainen alkoholi-virvoitusjuomasekoitus.
Lauri Puintila

Lauri Puintila (s. 1977 Somero) on suomalainen toimittaja ja kirjailija.
Puintila on kirjoittanut esikoisteoksenaan Oulun lentokonekaappauksesta kertovan kirjan Kaappari Lamminparras vuonna 2010.
Kirjat

Kaappari Lamminparras (2010)
Aiheesta muualla

Lauri Puintila WSOY:n sivulla (Arkistoitu – Internet Archive)
Jari Kauppila

| Jari Kauppila> Henkilötiedot |
| --- | --- |
Syntynyt: 23. helmikuuta 1974 (ikä 50) Lammi, Suomi
Kansalaisuus:   Suomi
Jääkiekkoilija
Lempinimi:  Kake, Lammin Moukari
Pelipaikka:  keskushyökkääjä
Maila:  oikea
Pituus:  179 cm
Paino:  84 kg
Seura
Seura:  Jukurit
Sarja:  SM-liiga
Tehtävä:  apuvalmentaja
Pelaajaura
Pääsarjaura:  1991–2013
Seurat:  Reipas (SML) HPK (SML) Jokerit (SML) HIFK (SML) Luleå HF (SEL) Leksands IF (SEL) TPS (SML) HV71 (SEL) Tingsryds AIF (Allsv.) KooKoo (Mestis)
Jari Kauppila (s. 23. helmikuuta 1974 Lammi) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 769 runkosarjaottelua tehopistein 150+247=397 ja keräten 906 jäähyminuuttia, 50 playoff-ottelua tehopistein 5+13=18 ja keräten 60 jäähyminuuttia sekä 12 liigakarsintaottelua tehopistein 5+1=6 ja keräten 14 jäähyminuuttia. Kauppila pelasi urallaan myös seitsemänä kautena Ruotsissa. Hänet tunnettiin kahden suunnan sentterinä, jonka vahvuuksiin kuului pelinrakentaminen, kädet ja aloittaminen. Kauppila tunnettiin myös varsin oikukkaana luonnepelaajanakenen mukaan? ja hän keräsi myös melko paljon jäähyminuutteja. Tällä hetkellä hän toimii SM-liigajoukkue Jukureiden apuvalmentajana.
Ura > Maajoukkueura

Kauppila pelasi alle 20-vuotiaiden MM-kilpailuissa vuonna 1994. Suomen A-maajoukkueessa hän pelasi yhteensä 34 ottelua tehopistein 7+10=17.
Limburg-Weilburgin piirikunta

Limburg-Weilburgin piirikunta (saks. Landkreis Limburg-Weilburg) on piirikunta Saksan Hessenin osavaltion Gießenin hallintopiirissä. Piirikunta sijaitsee Reinin–Mainin suurkaupunkialueella. Piirikunnan pinta-ala on 738,48 neliökilometriä, ja siihen kuuluu 18 kuntaa. Vuoden 2020 lopussa sen väkiluku oli 172 291 asukasta. Piirikunnan pääkaupunkina toimii Limburg an der Lahn.
Limburg-Weilburgin piirikunta ja sen kunnat.
Aiheesta muualla

Kuvia tai muita tiedostoja aiheesta Limburg-Weilburgin piirikunta Wikimedia Commonsissa
Piirikunnan verkkosivut (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Lippe

| Lippe |
| --- | --- |
 Lippeä Lünenissä
Alkulähde:  Bad Lippspringe
Laskupaikka:  Wesel
Maat:  Saksa
Pituus:  255 km
Alkulähteen korkeus:  18 m
Virtaama:  46 m³/s
Valuma-alue:  4 882 km²

Lippe on joki Nordrhein-Westfalenin osavaltiossa Saksassa. Se on Reinin oikeanpuoleinen sivujoki. Joen pituus on 255 kilometriä ja valuma-alue 4 882 neliökilometriä. Sen alkulähde sijaitsee Bad Lippspringen kaupungissa. Joki laskee Reiniin Weselin kaupungin alueella. Muita kaupunkeja joen varrella ovat muun muassa Hamm, Dorsten, Lippstadt, Lünen, Marl ja Paderborn.
Aiheesta muualla

Kuvia tai muita tiedostoja aiheesta Lippe Wikimedia Commonsissa
Jonny Brodzinski

| Jonny Brodzinski |
| --- | --- |

Henkilötiedot
Syntynyt: 19. kesäkuuta 1993 (ikä 31) Blaine, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  hyökkääjä
Maila:  oikea
Pituus:  185 cm
Paino:  98 kg
Seura
Seura:  New York Rangers / Hartford Wolf Pack
Sarja:  NHL / AHL
Pelinumero:  22
Pelaajaura
Pääsarjaura:  2015–
Aik. seurat:  Los Angeles Kings (NHL)   Ontario Reign (AHL)   San Jose Sharks (NHL)   San Jose Barracuda (AHL)
NHL-varaus:  148. varaus, 2013 Los Angeles Kings
Jonny Brodzinski (s. 19. kesäkuuta 1993) on yhdysvaltalainen jääkiekkoilija, joka pelaa NHL-joukkue New York Rangersin organisaatiossa. Hän on Los Angeles Kingsin viidennen kierroksen varaus vuodelta 2013.
Ura

1. huhtikuuta 2015 Los Angeles Kings kiinnitti Brodzinskin kahden vuoden tulokassopimuksella.
Tilastot

Käännös suomeksi
Johan Vilhelm Heickell

Johan (Juho) Wilhelm Heickell (22. elokuuta 1866 Tornio – 1941) oli suomalainen kirjanpainaja ja sanomalehtimies.
Heickell kävi Oulun suomalaista yksityislyseota ja Oulun reaalikoulua. Hän tuli kirjapainoalalle vuonna 1882 ja toimi kirjanpainonjohtajana Raahessa ja Oulussa. Heickell johti vuonna 1897 Ruotsin puolella Haaparannassa Länsi-Pohjan alueen suomalaisten äänenkannattajana toimineen Pohjola-lehden julkaisua ja vuonna 1898 hän perusti ensimmäisen kirjapainon Suomen puolelle Tornioon ja alkoi julkaista Tornio-nimistä lehteä siellä. Lehti lakkautettiin kenraalikuvernööri Bobrikoffin toimesta vuonna 1901 sen julkaistua venäläisten viranomaisten toimintaa arvostelleen kirjoituksen. Lehden kirjapainon toiminta jatkui kuitenkin ja siellä painettiin muun muassa aktivistien salaista kirjallisuutta. Vuoden 1905 suurlakon jälkeen Heickell perusti uuden Tornion Lehti-nimisen sanomalehden ja oli sen vastaavana toimittajana 12 vuoden ajan.
Heickell oli Torniossa kaupungin raatimiehenä, kirkkoneuvoston jäsenenä ja kunnallisena ammattientarkastajana. Hän harrasti raittiustyötä ja kotiseutututkimusta.
Heickell oli naimisissa Maria Lovisa Gutzenin (s. 1865) kanssa. Heidän poikansa oli jääkärieversti, heimosoturi ja sotahistorioitsija Eero Kuussaari, vuoteen 1926 Heickell. Taiteilija Arthur Heickell oli Johan Vilhelm Heickellin veli. Kauppias Petter Heickell (1843–1909) ja Sofia Elisabet Bodin (1845–1919) olivat heidän vanhempiaan.
Johan Vitali

Johan Henrik Vitali (26. kesäkuuta 1872 Temmes – 15. helmikuuta 1940 Helsinki) oli suomalainen kunnanlääkäri ja lahtelainen kunnallispoliitikko, joka osallistui Suomen sisällissodan tapahtumiin Lahdessa. Hän oli Lahden kaupunginvaltuuston ensimmäinen puheenjohtaja.
Johan Vitalin tytär Kyllikki (1901–1963) oli naimisissa arkkitehti Robert Tikkasen kanssa. Heidän poikansa oli kirjailija ja taiteilija Henrik Tikkanen, joka omaelämäkerrallisessa romaanissaan Kulosaarentie 8 (1975) kuvaa laajasti myös äidinisäänsä.
Johan Vitalin nuorempi veli oli maanmittausinsinööri Veikko Vitali, jonka tytär oli korusuunnittelija Liisa Vitali.
Lippen piirikunta

Lippen piirikunta (saks. Kreis Lippe) on piirikunta Nordrhein-Westfalenin osavaltiossa Saksassa. Piirikunnan pinta-ala on 1 246,22 km2, ja sen väkiluku oli 350 588 vuoden 2022 lopussa.
Lippen piirikunnan kaupungit ja kunnat.
Lippen piirikuntaan kuuluu 16 kuntaa, joista 10 on kaupunkeja. Kunnat ovat Augustdorf, Dörentrup, Extertal, Kalletal, Leopoldshöhe ja Schlangen. Piirikunnan kaupungit ovat Bad Salzuflen, Barntrup, Blomberg, Detmold, Horn-Bad Meinberg, Lage, Lemgo, Lügde, Oerlinghausen ja Schieder-Schwalenberg.
Aiheesta muualla

Kuvia tai muita tiedostoja aiheesta Lippen piirikunta Wikimedia Commonsissa
Piirikunnan verkkosivut (saksaksi)
Jonny Greenwood Is the Controller

| Jonny Greenwood Is the Controller Eri esittäjiä |
| --- | --- | --- |

Kokoelmalevyn tiedot
 Julkaistu: 6. maaliskuuta 2007
 Tyylilaji: dub, reggae
 Kesto: 69.15
 Levy-yhtiö: Sanctuary
Jonny Greenwood Is the Controller on kokoelma-albumi, jonka materiaalin valitsi Jonny Greenwood, Radioheadin kitaristi. Albumi kokoaa yhteen Greenwoodin lempikappaleet levy-yhtiö Trojan Recordsin artisteilta, levy-yhtiön 40-vuotisjuhlien kunniaksi. Albumin kansitaiteen on tehnyt Stanley Donwood, ja albumin lehtisen on kirjoittanut Greenwood.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Dread Are the Controller | Linval Thompson | 2.40 |  |  |  |  |  |  |
| 2. | Let Me Down Easy | Derrick Harriott | 5.12 |  |  |  |  |  |  |
| 3. | I'm Still in Love | Marcia Aitken | 7.07 |  |  |  |  |  |  |
| 4. | Never Be Ungrateful | Gregory Isaacs | 5.34 |  |  |  |  |  |  |
| 5. | Bionic Rats | Lee "Scratch" Perry | 7.31 |  |  |  |  |  |  |
| 6. | Cool Rasta | The Heptones | 2.57 |  |  |  |  |  |  |
| 7. | Flash Gordon Meets Luke Skywalker | Scientist & Jammy & The Roots Radics | 3.42 |  |  |  |  |  |  |
| 8. | Black Panta | Lee "Scratch" Perry & The Upsetters | 4.31 |  |  |  |  |  |  |
| 9. | Fever | Junior Byles | 2.50 |  |  |  |  |  |  |
| 10. | Beautiful and Dangerous | Desmond Dekker & the Aces | 2.44 |  |  |  |  |  |  |
| 11. | Dread Dub (It Dread Out Deh Version) | Lloyd's All Stars | 3.17 |  |  |  |  |  |  |
| 12. | Gypsy Man | Marcia Griffiths | 3.43 |  |  |  |  |  |  |
| 13. | A Ruffer Dub | Johnny Clarke & the Aggrovators | 3.35 |  |  |  |  |  |  |
| 14. | Right Road to Dubland (Right Road to Zion Dub) | The Jahlights | 3.00 |  |  |  |  |  |  |
| 15. | Dreader Locks | Junior Byles & Lee Perry | 3.46 |  |  |  |  |  |  |
| 16. | This Life Makes Me Wonder | Delroy Wilson | 3.17 |  |  |  |  |  |  |
| 17. | Clean Race | Scotty | 3.19 |  |  |  |  |  |  |
Arvostelut

Allmusic:
Johan Viktor Hildén

Johan Viktor Hildén (5. huhtikuuta 1861 Vihti – 3. helmikuuta 1903 Helsinki) oli suomalainen maanviljelijä ja valtiopäivämies.
Ratsutilallinen Johan Viktor Hildénin vanhemmat olivat Henrik Johan Hildén ja  Maria Henrika Lindstedt ja puoliso vuodesta 1885 Anna Alexandra Forsström. Hildén osti Palojärven tilan sisareltaan 1880-luvun alussa. Hän toimi Vihdissä muun muassa kunnallislautakunnan esimiehenä kuusi vuotta. Hildén oli talonpoikaissäädyssä Lohjan tuomiokunnan edustaja valtiopäivillä 1900.
Jääkärikenraalimajuri Väinö Palojärvi, pankinjohtaja Martti Palojärvi ja maanviljelysneuvos Lauri Palojärvi olivat Johan Viktor Hildénin poikia.
Lahti-Samppa

| Lahti-Samppa> Henkilötiedot.Muusikko |
| --- | --- |
Taiteilijanimi:  Lahti-Samppa Walka Lahti-Samppa aka Walka
Tyylilajit:  rap gangsta rap tekno ambient
  [ Muokkaa Wikidatassa ] [ ohje ]  
Lahti-Samppa (oik. Samppa Rinne) on suomalainen hip hop -musiikkiin erikoistunut tuottaja Lahdesta.
Diskografia

Napsuu (2005)
Vertaa (2006)
Tuottajana > 2004 > Jodarok – Hukattu aika

1. "Tervetulloo (MilleniumFalkon)"
8. "Laitonta mainosta"
Tuottajana > 2004 > Jodarok – Stabiili asunnoton

4. "KELA sitä"
Tuottajana > 2004 > Jodarok – Teille ei tarjoilla promo

4. "KELA sitä"
Tuottajana > 2008 > Eri esittäjiä – Redrum-187 -kokoelma

1. "Luodista päähän" (Jodarok)
Tuottajana > 2009 > Jontti & Jodarok – Uuden ajan avaruususkonto

3. "Käteistä & huoria"
9. "Räpit vuoteen X" (mukana Rauha-Täti)
14. "Luodista päähän"
Tuottajana > 2009 > OG Ikonen – Mieron tiellä

12. "Takas Rypysuolle"
Tuottajana > 2009 > Hannibal & Joku Roti Mafia – Streets of Nekala

9. "Suoraan 70-luvulta"
11. "Samaa paskaa, eri päivä" (mukana Lauri Räpping Vantaanjoki & Tykopaatti)
19. "Sen täytyy olla niin"
Tuottajana > 2010 > Hannibal & Joku Roti Mafia – Ad Portas

6. "Legendastatus"
8. "Eilen-tännään-huomena"
14. "Eilen-tännään-huomena posse" (mukana 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo)
Tuottajana > 2011 > Jodarok – Valvo viiteen nuku kolmeen

1. Lokki 1980 (tuotannossa mukana Jodarok)
2. Herää herää (tuotannossa mukana Jodarok)
3. Peittoo kiskoo (tuotannossa mukana Jodarok)
4. Alaskaan (mukana Stepa, tuotannossa mukana Jodarok)
5. Matukkapoika (tuotannossa mukana Jodarok)
6. Mitä tapahtu (mukana Seyed Ali, tuotannossa mukana Jodarok)
8. Ei tänne kettään tuu (mukana Tykopaatti, tuotannossa mukana Jodarok)
9. Kaukaa (tuotannossa mukana Jodarok)
11. Esimerkki (tuotannossa mukana Jodarok)
12. Just mun tuuria (mukana Super Janne, tuotannossa mukana Jodarok)
Aiheesta muualla

Lahti-Sampan haastattelu Redrum-187 -sivustolla
Lauri Posti

| Lauri Posti |
| --- | --- |
 Lauri Posti vuonna 1968.
Henkilötiedot
Koko nimi:  Lauri Albert Posti
Syntynyt: 17. maaliskuuta 1908 Lieto
Kuollut: 6. maaliskuuta 1988 (79 vuotta) Helsinki
Arvonimi: akateemikko
Lauri Albert Posti (17. maaliskuuta 1908 Lieto – 6. maaliskuuta 1988 Helsinki) oli suomalainen fennougristi, Helsingin yliopiston itämerensuomalaisten kielten professori ja akateemikko. Vuonna 1975 hän toimi Suomen opetusministerinä 13. kesäkuuta – 30. marraskuuta ETY-kokouksen aikaan.
Elämäkerta

Posti opiskeli sekä Turun että Helsingin yliopistossa, jossa väitteli vuonna 1942 liivin kielen äännehistoriaa käsitelleellä työllä. 1930-luvulla hän teki tutkimusmatkoja vatjalaisten, vepsäläisten ja liiviläisten luo. Opiskeluaikanaan hän toimi Akateemisessa Karjala-Seurassa.
Vuodesta 1945 Posti toimi suomalaisen filologian apulaisena (apulaisprofessorina). Vuonna 1953 hänet nimitettiin Helsingin yliopiston itämerensuomalaisten kielten professoriksi, ja hän hoiti virkaa vuoteen 1971 saakka.
Klassikon aseman on saavuttanut Postin tutkimus From Pre-Finnic to late Proto-Finnic, jossa kirjoittaja ensimmäistä kertaa esittää kantasuomen äänteenmuutosten olleen germaanisten kielten vaikutusta. Näin Postin tutkimukset tulivat luoneeksi pohjaa itämerensuomalaisten ja germaanisten kielten kontaktien tutkimukselle, joka sittemmin ennen kaikkea Jorma Koivulehdon ansiosta mullisti kuvan suomen kielen historiasta. Posti tutki myös itämerensuomalaisten kielten balttilaisia lainasanoja.
Posti kuului Urho Kekkosen ystäväpiiriin ja kohosi 1960-luvulla Suomen kielitieteen keskeiseksi organisaattoriksi. Hän oli Helsingin yliopiston historiallis-kielitieteellisen osaston (nykyisen humanistisen tiedekunnan) dekaani ja ylioppilastutkintolautakunnan puheenjohtaja. Posti oli myös tärkeässä asemassa perustettaessa Kotimaisten kielten tutkimuskeskusta ja ehti toimia opetusministerinä Keijo Liinamaan virkamieshallituksessa. Hän oli Suomalaisen tiedeakatemian ja Suomen Tiedeseuran jäsen.
Suomen ja Viron televisioyleisölle Lauri Posti tuli tutuksi Naapurivisan toisena tuomarina Paul Aristen rinnalla vuosina 1966–1970.
Julkaisuja

Grundzüge der livischen Lautgeschichte. Väitöskirja. Suomalais-Ugrilaisen Seuran toimituksia. Helsinki, 1942.
The Origin and Development of the Reflexive Conjugation in the Finnic Languages. 1980.
Aiheesta muualla

Ministerikortisto: Lauri Posti (Arkistoitu – Internet Archive)
Suhonen, Seppo: / Posti, Lauri (1908–1988). Kansallisbiografia-verkkojulkaisu (maksullinen).  3.4.2006. Helsinki:  Suomalaisen Kirjallisuuden Seura.
Lauri Posti Estofilia.  2018. Tallinna:  Suomen suurlähetystö. Viitattu 4.5.2018. (viroksi) (suomeksi)
| 0 | 1 | 2 |
| --- | --- | --- |
| Edeltäjä: Ulf Sundqvist | Suomen opetusministeri 1975 | Seuraaja: Paavo Väyrynen |
Lauro (Italia)

| Lauro |
| --- | --- |

 Lauro
 Koordinaatit: 40°52′45″N, 14°37′59″E 
Valtio:   Italia
Alue:  Campania
Maakunta:  Avellino
Pinta-ala:  
 – Maa:  11,29  km²
Korkeus:  192 (min. 138 - maks. 847)  m
Väkiluku (2014):  3 581 
 – Väestötiheys:  317  as./km²
 
 Kunnan kotisivut 
Infobox OKVirheellinen NIMI-arvo: 
Lauro on kunta Italiassa Campanian alueella Avellinon maakunnassa.
Nähtävyyksiä

Kunnan nähtävyys on Castello Lancellottin linna. Siitä löytyy ensimmäinen maininta vuodelta 976. Normannit valloittivat linnan vuonna 1057. Linna paloi vuonna 1799. Nykyisen asunsa se sai, kun se rakennettiin uudelleen vuonna 1872.
Tunnettuja kuntalaisia

Ilmailualan pioneeri Umberto Nobile on syntynyt Laurossa.
Aiheesta muualla

Kuvia tai muita tiedostoja aiheesta Lauro (Italia) Wikimedia Commonsissa
Jari Leino

Jari Leino (s. 1964) on suomalainen poliitikko. Hän toimi Muutos 2011 -puolueen puheenjohtajana vuosina 2014–2015.
Elämä

Leino on koulutukseltaan humanististen tieteiden kandidaatti ja ammatiltaan yrittäjä. Hän on myös Hommaforumia ylläpitävän Homma ry:n entinen varapuheenjohtaja. Leino oli yksi neljästä ehdokkaasta Muutos 2011:n uudeksi puheenjohtajaksi, joka valittiin elokuun 2010 ylimääräisessä jäsenkokouksessa. Leino sai ensimmäisellä ja toisella kierroksella toiseksi eniten ääniä.
Leino oli Muutos 2011 -puolueen hallituksen jäsen puolueen perustamisesta lähtien 31. joulukuuta 2011 saakka ja on yksi kolmesta puolueen perustajajäsenestä Juha Mäki-Ketelän ja Jiri Kerosen ohella.[lähde? ] Hänet valittiin puolueen puheenjohtajaksi puolueen syyskokouksessa 23. marraskuuta 2013. Hän aloitti tehtävässä 1. tammikuuta 2014 ja jätti puolueen puheenjohtajuuden toukokuussa 2015.
Vaalimenestys

Leino oli ehdokkaana vuoden 2011 eduskuntavaaleissa Pirkanmaan vaalipiiristä  Muutos 2011 -puolueen ehdokkaana ja sai 178 ääntä eikä tullut valituksi. Leino oli Muutos 2011 -puolueen ehdokkaana eurovaaleissa 2014 ja sai 307 ääntä. Vuoden 2015 eduskuntavaaleissa hän sai Muutos 2011 -puolueen ehdokaana 268 ääntä Uudenmaan vaalipiirissä eikä tullut valituksi.
Long Way to Heaven

| Long Way Heaven Helix |
| --- | --- | --- |

Studioalbumin tiedot
 Julkaistu: 9. marraskuuta 1985
 Kesto: 36.29
 Levy-yhtiö: Capitol
Helixin muut julkaisut
| Walkin' the Razor's Edge 1984 | Long Way Heaven 1985 | Wild in the Streets 1987 |
Long Way Heaven on kanadalaisen Helixin viides albumi. Se julkaistiin vuonna 1985.
Kappaleet

The Kids Are All Shakin' – 3.48
Deep Cuts the Knife – 4.02
Ride the Rocket – 3.24
Long Way to Heaven – 3.34
House On Fire – 4.15
Christine – 3.34
Without You (Jasmine's Song) – 3.40
School of Hard Knocks – 4.06
Don't Touch the Merchandise – 2.47
Bangin' Off-A-The Bricks – 3.15
Limburg (Belgia)

| Limburgin provinssi Provincie Limburg (hollanti) Province de Limbourg (ranska) Provinz Limburg (saksa)  |
| --- | --- |

 Lippu:  Vaakuna
 Provinssin sijainti Belgiassa
 Koordinaatit:  
Valtio:  Belgia
Alue:  Flanderi
Hallinto:  
 – hallinnollinen keskus:  Hasselt
Pinta-ala:  2 422,1 km²
Väkiluku (2016):  863 425
 – väestötiheys:  356,5 as./km²
 
Provinssin internetsivut
Limburg (ransk. Limbourg) on Flanderin itäisin provinssi Belgiassa. Limburg sijaitsee Maasjoen länsipuolella ja rajoittuu Alankomaihin sekä Liègen, Flanderin Brabantin ja Antwerpenin provinsseihin. Limburgin pääkaupunki on Hasselt, mutta teollisuus on keskittynyt Genkiin. Provinssissa on arviolta 863 425 asukasta (vuonna 2016) ja sen pinta-ala on 2 422,1 neliökilometriä.
Aluejako

Provinssi jakaantuu kolmeen arrondissementtiin, joihin kuuluu 42 kuntaa:
| 0 | 1 | 2 |
| --- | --- | --- |
|  Hasselt:    2. As    3. Beringen    8. Diepenbeek  10. Genk  11. Gingelom  12. Halen  13. Ham  15. Hasselt  18. Herk-de-Stad  20. Heusden-Zolder  26. Leopoldsburg  28. Lummen  33. Nieuwerkerken  34. Opglabbeek  38. Sint-Truiden  39. Tessenderlo  43. Zonhoven  44. Zutendaal |  Maaseik:    5. Bocholt    7. Bree    9. Dilsen-Stokkem  14. Hamont-Achel  16. Hechtel-Eksel  22. Houthalen-Helchteren  23. Kinrooi  27. Lommel  29. Maaseik  31. Meeuwen-Gruitrode  32. Neerpelt  35. Overpelt  36. Peer |  Tongeren:    1. Alken    4. Bilzen    6. Borgloon  17. Heers  19. Herstappe  21. Hoeselt  24. Kortessem  25. Lanaken  30. Maasmechelen  37. Riemst  40. Tongeren  41. Voeren  42. Wellen |
Aiheesta muualla

Kuvia tai muita tiedostoja aiheesta Limburgin provinssi Wikimedia Commonsissa
Provinssin internetsivut
Johan Viktor Havu

Johan Viktor Havu, sukunimi vuoteen 1906 Falck (16. lokakuuta 1862 Kontiolahti – 17. elokuuta 1949 Turku) oli suomalainen juristi ja Turun hovioikeuden varapresidentti.
Havun vanhemmat olivat kanavankaitsija Gustaf Falck ja Amanda Wilhelmina Åkerman. Hän pääsi ylioppilaaksi 1881 Viipurin ruotsalaisesta lyseosta ja suoritti oikeustutkinnon Helsingin yliopistossa 1887. Havu sai varatuomarin arvon 1890. Havu oli Turun hovioikeudessa asessorina vuodesta 1903, hovioikeudenneuvoksena vuodesta 1905 ja varapresidenttinä 1911–1932.
Havu oli mukana raittiusliikkeessä ja hän kuului Raittiuden Ystävien perustajiin. Hänestä tuli Viipurin nuorison raittiusseuran kunniajäsen 1900 ja Raittiuden Ystävien kunniajäsen 1933.
Havu oli naimisissa vuodesta 1907 Sigrid Alma Johanna Blomströmin kanssa.  Heidän lapsiaan olivat kääntäjä Teijo Havu ja kirjallisuuskriitikko Toini Havu. Johan Viktor Havun veli Gustaf Evert Havu (1864–1935) oli Turun hovioikeudessa hovioikeudenneuvoksena 1905–1907 ja 1910–1932 sekä varapresidenttinä vuodesta 1932.
Julkaisuja

Nimellä J. V. Havu:
Laissa maan turva. Helsinki 1924
Schaumanin y.m. ehdotus laiksi väkijuomain valmistuksesta, maahantuonnista ja kaupasta. Helsinki 1924
Förbudslagen och brottsligheten : föredrag, hållet i Helsingfors den 19 febr. 1927. I.O.G.T:s skrifter  11. Helsingfors 1927
Limbun kieli

| Limbu> Tiedot |
| --- | --- |
Alue:     Nepal  Intia
Virallinen kieli:     Nepal (kansallinen kieli)  Intia –Sikkim
Puhujia:  300 000
Sija:  ei 100 suurimman joukossa
Kirjaimisto:  devanagari limbulainen kirjaimisto
Kielitieteellinen luokitus
Kielikunta:  Sinotiibetiläiset kielet
Kieliryhmä:  Tiibetiläis-burmalaiset kielet
ISO 639-3:  lif
 Ohje 
Limbu, omakielinen nimi ᤕᤠᤰᤌᤢᤱ ᤐᤠᤴ yakthuṅ pan, on sinotiibetiläinen kieli, jota puhutaan Nepalissa ja Intiassa, Sikkimin osavaltiossa. Puhujia kielellä on noin 300 000 ja se lasketaan uhanalaiseksi.
Nepalissa kielellä on perustuslain mukaan kansallisen kielen asema, siinä missä millä tahansa muullakin paikallisella luonnollisella kielellä. Maassa merkittävä osa limbun puhujista osaa myös nepalia. Sikkimin osavaltion nimi tulee limbun kielen sanoista su khim ("uusi palatsi"). Kielellä ei ole virallista asemaa koko osavaltion tasolla, mutta se kuuluu ns. lisäkieliin, mikä takaa sille lailla turvatun aseman myös Intian puolella. Sitä voi opiskella myös osavaltion julkisissa kouluissa vieraana kielenä.
Kieltä kirjoitetaan sekä devanagarilla sekä omalla, limbulaisella kirjaimistolla.
Fonologia > Konsonantit

|  |  | Labiaali | Dentaali | Alveolaari | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- | --- |
| Klusiili | tavallinen | p | b | t | d |  | ʈ | ɖ | c | ɟ | k | g | ʔ |
| Klusiili | asp. | pʰ | tʰ |  | ʈʰ | cʰ | ɟʰ | kʰ | gʰ |  |
| Nasaali | Nasaali | m | n |  |  | ɲ | ŋ |  |
| Frikatiivi | Frikatiivi | f | v |  | s | z | ʂ | ʃ | ʒ |  | h |
| Tremulantti | Tremulantti |  |  | r |  |  |  |  |
| Approksimantti | Approksimantti | w | l |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | ə | o |
| Puoliavoin | ɛ | ə | ɔ |
| Avoin |  | a |  |
Lähde:
José Arribas

| Henkilötiedot |
| --- | --- | --- |
Koko nimi: José Arribas
Syntymäaika: 16. tammikuuta 1921
Syntymäpaikka: Bilbao, Baskimaa, Espanja
Kuolinaika: 28. syyskuuta 1989 (68 vuotta)
Kuolinpaikka: Ranska,
Seurat
| Vuodet | Seura | O (M) |
| 1948–1952 |  Le Mans UC |  |
Valmennusura
1952–1954 1954–1960 1960–1976 1966 1976–1977 1978–1982:  US Saint-Malo  Noyen-sur-Sarthe  Ranskan maajoukkue  FC Nantes  Olympique de Marseille  Lille OSC
José Arribas (s. 16. tammikuuta 1921 – 28. syyskuuta 1989) oli espanjalais-ranskalainen jalkapallovalmentaja ja keskikenttäpelaaja. Hänet muistetaan erityisesti nopeuteen, tekniseen peliälyyn ja yhden kosketuksen peliin perustuneesta taktiikastaan, jeu à la nantaisesta, jota hän sovelsi FC Nantes Atlantiquen valmentajana.